Diari Oficial de la Generalitat Valenciana


Sumari del DOGV 8251, del 09-03-2018 (2018/1760)

RESOLUCIÓ de 15 de febrer de 2017, de l'encarregat de l'Oficina Central del Registre de Cooperatives de la Comunitat Valenciana, per la qual es comunica el resultat del sorteig públic per a determinar l'ordre de nomenament d'auditors de comptes per part del Registre de Cooperatives per al supòsit regulat en l'article 50 del text refós de la Llei de cooperatives de la Comunitat Valenciana, aprovat per Decret Legislatiu 2/2015, de 15 de maig.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8251

Data del DOGV
:   09-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1760


Data del document
:   15-02-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 15 de febrer de 2017, de l'encarregat de l'Oficina Central del Registre de Cooperatives de la Comunitat Valenciana, per la qual es comunica el resultat del sorteig públic per a determinar l'ordre de nomenament d'auditors de comptes per part del Registre de Cooperatives per al supòsit regulat en l'article 50 del text refós de la Llei de cooperatives de la Comunitat Valenciana, aprovat per Decret Legislatiu 2/2015, de 15 de maig. [2018/1760]  
  
En compliment de la Resolució de 10 de gener de 2018, de l'encarregat de l'Oficina Central del Registre de Cooperatives de la Comunitat Valenciana, publicada en el Diari Oficial de la Generalitat Valenciana l'1 de febrer de 2018, el dia 15 de febrer de 2018 en la seu de l'Oficina Central del Registre, a les 12.00 hores es realitza el sorteig públic per a determinar l'ordre de nomenament d'auditors de comptes que haja de realitzar el Registre de Cooperatives de la Comunitat Valenciana durant l'exercici 2018 per al supòsit regulat en l'article 50, del text refós de la Llei de cooperatives de la Comunitat Valenciana, aprovat per Decret Legislatiu 2/2015, de 15 de maig.  
Una vegada llegit públicament el contingut íntegre de la convocatòria del sorteig inserida en el Diari Oficial de la Generalitat Valenciana i després de comprovar que es troben les fitxes de totes les lletres de l'abecedari, s'introdueixen en una bossa opaca i a continuació se n'extrau una d'elles, que resulta ser la corresponent a la lletra «X».  
  
Per tant, els nomenaments d'auditors de comptes que s'hagen de realitzar durant l'exercici 2018 per part del Registre de Cooperatives de la Comunitat Valenciana es realitzaran, de manera correlativa, entre aquells inclosos en les llistes provincials d'Auditors i Societats d'Auditoria confeccionades per l'Institut de Comptabilitat i auditoria de comptes, i s'inicia pel primer auditor o societat auditora de la lletra «X».  
  
  
València, 15 de febrer de 2018.- L'encarregat del Registre: José Ignacio Martínez Estevan.